PRIEDAS

1. Bendrieji eksploatacijos stebėsenos reikalavimai

1.1. Šiame priede „ne keliais judančių mechanizmų kategorija“ – tą pačią bendrą funkciją (-as) atliekančių ne keliais judančių mechanizmų grupė.

1.2. Gamintojui turi būti suteikta galimybė naudotis ne keliais judančiuose mechanizmuose sumontuotais varikliais, kad atliktų eksploatacijos stebėsenos bandymus.

Atlikdamas eksploatacijos stebėsenos bandymą, gamintojas renka duomenis apie išmetamuosius teršalus, matuoja išmetamųjų teršalų parametrus ir registruoja duomenis apie eksploatuojamus variklius, įrengtus ne keliais judančiuose mechanizmuose, kurie yra naudojami įprastiniais darbo ciklais, kol bus pasiekta minimali bandymo trukmė, kaip nurodyta 2 priedėlio 2 punkte.

1.3. Varikliai, su kuriais atliekamas eksploatacijos stebėsenos bandymas, turi:

c)

būti be netinkamo naudojimo (pvz., perkrovos arba netinkamų degalų naudojimo) arba kitų veiksnių (pvz., neteisėto keitimo), galinčių turėti įtakos dujinių teršalų išmetimo sistemos veikimui, požymių;

1.4. Toliau nurodyti varikliai laikomi netinkamais eksploatacijos stebėsenos bandymams ir vietoj jų parenkamas pakaitinis variklis:

1.5. varikliai, kurių EVĮ renkant duomenis daromas poveikis ne keliais judančių mechanizmų išmetamų dujinių teršalų kiekiui arba išmetimo sistemos veikimui, laikomi netinkamais eksploatacijos stebėsenos bandymui atlikti. Nepaisant Reglamento (ES) 2016/1628 39 straipsnio reikalavimų, kitas variklis atrenkamas tik jei gamintojas patvirtinimo institucijai gali pagrįstai įrodyti, kad nenaudojama jokia išderinimo strategija.

2. Eksploatuojamų variklių stebėsenos planas

2.1. Per vieną mėnesį nuo patvirtinto variklių tipo arba variklių šeimos variklių gamybos pradžios gamintojas patvirtinimo institucijai, suteikusiai variklių tipo arba, jei taikoma, variklių šeimos patvirtinimą, pateikia pradinį eksploatuojamų variklių stebėsenos planą.

2.2. Pradiniame plane pateikiami atrankos kriterijai ir pagrindai, susiję su:

c)

2.3. Kai tik sudaromas arba peržiūrimas atrinktų konkrečių variklių ir ne keliais judančių mechanizmų sąrašas, gamintojai patvirtinimo institucijai pateikia atnaujintą eksploatuojamų variklių stebėsenos planą. Atnaujintame plane pateikiamas taikomų atrankos kriterijų pagrindimas ir, jei taikoma, ankstesnio sąrašo peržiūros motyvai.

2.4. Patvirtinimo institucija patvirtina pradinį ir vėliau atnaujintą planą (-us) arba paprašo padaryti atitinkamus pakeitimus per du mėnesius nuo jų pateikimo ir užtikrina, kad į galutinį planą būtų įtraukti patys įvairiausi variklių tipai ir ne keliais judančių mechanizmų kategorijos.

2.5. Kiekvieną pradinį arba vėliau atnaujintą stebėsenos planą, prieš pradedant vykdyti jame nurodytų variklių ir ne keliais judančių mechanizmų bandymus, turi patvirtinti patvirtinimo institucija.

2.6. Bandymų schema

Atlikdamas eksploatacijos stebėseną, gamintojas pasirenka vieną iš toliau nurodytų bandymų schemų.

2.6.1. Bandymų schema, pagrįsta teršalų išmetimo sistemos ilgaamžiškumo laikotarpiu

2.6.1.1. Išbandomi 9 varikliai, kurių eksploatavimo tarpsnis yra trumpesnis nei 30 % teršalų išmetimo sistemos ilgaamžiškumo laikotarpio; bandymų rezultatai pateikiami patvirtinimo institucijai iki 2022 m. gruodžio 31 d.

2.6.1.2. Išbandomi 9 varikliai, kurių eksploatavimo tarpsnis yra ilgesnis nei 70 % teršalų išmetimo sistemos ilgaamžiškumo laikotarpio; bandymų protokolai pateikiami patvirtinimo institucijai iki 2024 m. gruodžio 31 d.

2.6.1.3. Jeigu gamintojas negali įvykdyti 2.6.1 punkto reikalavimų dėl to, kad neturi variklių su reikiamu eksploatavimo tarpsniu, patvirtinimo institucija negali atmesti bandymų schemos pakeitimo, remdamasi 2.6.2 punkte nurodytu ketverių metų laikotarpiu. Pagal 2.6.1 punktą jau išbandyti varikliai laikomi atitinkančiais 2.6.2 punktą.

2.6.2. Bandymų schema, pagrįsta ketverių metų laikotarpiu

4 metus iš eilės kasmet išbandoma po 9 variklius. Bandymų protokolai patvirtinimo institucijai pateikiami kasmet.

2.6.2.1. Pirmųjų 9 variklių bandymų rezultatai pateikiami praėjus 12 mėnesių nuo pirmojo variklio sumontavimo ne keliais judančiame mechanizme, bet ne vėliau kaip praėjus 18 mėnesių nuo patvirtinto variklių tipo arba variklių šeimos variklių gamybos pradžios.

2.6.2.2. Jeigu gamintojas patvirtinimo institucijai įrodo, kad praėjus 18 mėnesių nuo gamybos pradžios ne keliais judančiuose mechanizmuose variklių nesumontuota, bandymų rezultatai pateikiami po pirmojo variklio sumontavimo su patvirtinimo institucija sutartu metu.

2.6.2.3. Mažais kiekiais gaminantys gamintojai

Bandomų mažais kiekiais gaminančių gamintojų variklių skaičius atitinkamai pakoreguojamas:

gamintojai, per metus pagaminantys daugiau kaip 250 vienos šeimos variklių, kasmet pateikia trijų variklių bandymų rezultatus;

gamintojai, per metus pagaminantys 125–250 vienos šeimos variklių, kasmet pateikia dviejų variklių bandymų rezultatus;

c)

gamintojai, per metus pagaminantys mažiau kaip 125 vienos šeimos variklius, kasmet pateikia vieno variklio bandymų rezultatus.

Patvirtinimo institucija patikrina deklaruojamus produkcijos kiekius.

2.6.3. Gamintojas gali atlikti daugiau bandymų, nei nustatyta pagal 2.6.1 ir 2.6.2 punktuose nurodytus bandymų schemas.

2.6.4. Leidžiama atlikti keletą to paties variklio bandymų, kad būtų galima pateikti duomenis už paeiliui einančius eksploatavimo tarpsnius pagal 2.6.1 ir 2.6.2 punktus, bet tai neprivaloma.

3. Bandymų sąlygos

Eksploatacijos stebėsenos bandymas turi parodyti, kaip veikia variklis, kai jis yra sumontuotas ne keliais judančiame mechanizme, yra faktiškai naudojamas ir yra naudojamas įprasto profesionalaus naudotojo.

3.1. Naudotojas

3.1.1. Eksploatacijos stebėsenos bandymą gali atlikti ne keliais judančių mechanizmų naudotojas, kuris nėra įprastas profesionalus naudotojas, jeigu tipo patvirtinimo institucijai įrodo, kad turi pakankamai įgūdžių ir žinių.

3.1.2. Gamintojas patvirtinimo institucijai išsamiai paaiškina, kokių įgūdžių ir žinių turi turėti įprastas naudotojas, ir įrodo, kad pasirinktas naudotojas gali tinkamai atlikti eksploatacijos stebėsenos bandymą.

3.2. Ne keliais judančių mechanizmų naudojimas

3.2.1. Bandymas atliekamas, kai ne keliais judančiu mechanizmu atliekama visa jo faktinio naudojimo operacija (arba jos dalis).

3.2.2. Jeigu gamintojas patvirtinimo institucijai įrodo, jog 3.2.1 punkto reikalavimo laikytis neįmanoma, bandymo darbo ciklas turi kuo labiau atitikti ne keliais judančio mechanizmo faktinį naudojimą.

3.2.2.1. Gamintojas, susitaręs su patvirtinimo institucija, nustato tipinį bandymo darbo ciklą.

3.2.3. Neatsižvelgdamas į tai, ar bandymas atliekamas ne keliais judantį mechanizmą naudojant faktiškai, ar taikant tipinį bandymo darbo ciklą:

per jį įvertinamas daugumos pasirinktos kategorijos (-ų) ne keliais judančiuose mechanizmuose sumontuotų eksploatuojamų variklių faktinis naudojimas;

c)

3.3. Aplinkos sąlygos

Bandymas atliekamas aplinkos sąlygomis, atitinkančiomis šiuos reikalavimus.

3.4. Tepamoji alyva, degalai ir reagentas

Tepamoji alyva, degalai ir reagentas (jei tai yra papildomo išmetamųjų teršalų apdorojimo sistemos, kuriose dujinių išmetamųjų teršalų kiekis mažinimas naudojant reagentą) turi atitikti gamintojo nurodytas specifikacijas.

3.4.1. Turi būti naudojami rinkoje parduodami arba etaloniniai degalai, nurodyti Reglamento (ES) 2017/654 V priede.

3.4.2. Siekdamas įrodyti atitiktį 3.4 punkto reikalavimams, gamintojas paima ėminių ir juos saugo 12 mėnesių arba trumpesnį laiką, jei taip susitaria su patvirtinimo institucija.

3.4.3. Reagento ėminiai neužšaldomi.

3.5. Veikimo periodas

Veikimo periodas – nepertraukiamo ne keliais judančių mechanizmų naudojimo ir nenutrūkstamo duomenų rinkimo trukmė atliekant eksploatacijos stebėsenos bandymą.

Eksploatacijos stebėsenos bandymas atliekamas per vieną veikimo periodą, nebent taikomas 4.2 punkte nustatytas bendro duomenų rinkimo metodas ir keli veikimo periodai sujungiami į vieną eksploatacijos stebėsenos bandymą.

4. Duomenų rinkimo metodai

4.1. Nenutrūkstamas duomenų rinkimas

Nenutrūkstamas duomenų rinkimas naudojamas, kai vienas veikimo periodas yra ne trumpesnė kaip minimali bandymo trukmė, nustatyta 2 priedėlio 2 dalyje.

4.1.1. Duomenų rinkimas gali nutrūkti ne daugiau kaip trims minutėms, jeigu signalas vieną ar kelis kartus laikinai prarandamas.

4.2. Jungtinis duomenų rinkimas

Užuot taikius 4.1 punktą, duomenis galima surinkti sujungus keleto veikimo periodų rezultatus.

4.2.1. Jungtinis duomenų rinkimas naudojamas tik tuo atveju, kai bandymų sąlygos, nepaisant dedamų pastangų, neleidžia minimalios bandymo trukmės, nurodytos 2 priedėlio 2 dalyje, užtikrinti per vieną veikimo periodą arba kai bandymams atrinktos kategorijos (-ų) ne keliais judantys mechanizmai naudojami įvairiai veiklai taikant skirtingą atitinkamą darbo ciklą (-us).

4.2.2. Kai naudojamas jungtinis duomenų rinkimas, turi būti laikomasi šių papildomų reikalavimų:

c)

5. EVĮ duomenų srautas

5.1. EVĮ teikia duomenų srauto informaciją matavimo prietaisams arba NITKMS duomenų registruotuvui pagal 7 priedėlyje nustatytus reikalavimus.

5.2. Informacijos atitiktis

5.2.1. Patvirtinimo institucija, remdamasi 7 priedėlio 1 lentele, patikrina visų EVĮ siunčiamų signalų atitiktį; jie turi atitikti Komisijos deleguotojo reglamento (ES) 2017/654 dėl techninių ir bendrųjų reikalavimų (1) VI priedo 5 punkto reikalavimus.

5.2.2. Kai atliekami ne keliais judančiuose mechanizmuose sumontuotų eksploatuojamų variklių stebėsenos bandymai naudojantis NITMS, gamintojai, vadovaudamiesi 6 priedėlyje nustatytu metodu, tikrina EVĮ sukimo momento signalo atitiktį.

6. Bandymų procedūros ir išankstinis duomenų apdorojimas bei patvirtinimas

6.1. Eksploatacijos stebėsenos bandymai atliekami pagal 1 priedėlį, naudojantis nešiojamąja išmetamųjų teršalų matavimo sistema (NITMS).

6.2. Gamintojai turi laikytis 2 priedėlyje nustatytos eksploatuojamų variklių, sumontuotų ne keliais judančiuose mechanizmuose, stebėsenos bandymų, naudojantis NITMS, procedūros.

6.3. Gamintojai turi laikytis 3 priedėlyje nustatytų procedūrų, taikomų iš anksto apdorojant duomenis, gautus atliekant ne keliais judančiuose mechanizmuose sumontuotų eksploatuojamų variklių stebėsenos bandymus, naudojantis NITMS.

6.4. Gamintojai turi laikytis 4 priedėlyje nustatytų procedūrų, kurių tikslas – nustatyti ne keliais judančiuose mechanizmuose sumontuotų eksploatuojamų variklių stebėsenos bandymų, naudojantis NITMS, metu galiojančius įvykius.

7. Bandymų duomenų prieinamumas

Bandymų duomenų negalima keisti ar ištrinti. Gamintojas visus surinktus duomenis saugo bent 10 metų ir, gavęs prašymą, pateikia patvirtinimo institucijai ir Komisijai.

8. Apskaičiavimas

Gamintojai turi laikytis 5 priedėlyje nustatytų dujinių išmetamųjų teršalų kiekio apskaičiavimo, atliekant ne keliais judančiuose mechanizmuose sumontuotų eksploatuojamų variklių stebėsenos bandymus, naudojantis NITMS, procedūrų.

9. Patvirtinamasis bandymas

9.1. Patvirtinimo institucijos gali atlikti patvirtinamąjį eksploatacijos stebėsenos bandymą, kad nepriklausomai įvertintų eksploatacijos stebėseną.

9.2. Patvirtinamasis bandymas atliekamas su tam tikros šeimos arba tipo varikliais ir 2 punkte nurodytos kategorijos (-ų) ne keliais judančiais mechanizmais; konkretus variklis, sumontuotas atitinkamame ne keliais judančiame mechanizme, išbandomas pagal šiame reglamente nustatytus reikalavimus.

10. Ataskaitų teikimo procedūros

10.1. Patvirtinimo institucijos parengia kiekvieno ne keliais judančiuose mechanizmuose sumontuoto eksploatuojamo variklio stebėsenos bandymų, naudojantis NITMS, protokolą. Bandymų protokole aprašoma eksploatacijos stebėsenos veikla bei rezultatai ir pateikiama bent pagal 8 priedėlio 1–11 duomenų punktus būtina informacija.

10.2. Išmatuoti akimirkiniai dydžiai ir apskaičiuoti akimirkiniai dydžiai

10.2.1. Išmatuoti akimirkiniai dydžiai ir apskaičiuoti akimirkiniai dydžiai neturi būti įtraukti į bandymų protokolą, tačiau gamintojas juos turi saugoti ir, gavęs prašymą, leisti jais naudotis Europos Komisijai ir patvirtinimo institucijai tiek laiko, kiek nustatyta 7 punkte.

10.2.2. Išmatuoti akimirkiniai dydžiai ir apskaičiuoti akimirkiniai dydžiai – tai mažų mažiausiai informacija, reikalaujama pagal 8 priedėlio I-1–I-2.20 duomenų punktus.

10.3. Viešai skelbiama informacija

Vadovaudamasis Reglamento (ES) 2016/1628 44 straipsnio 3 dalies b punktu, gamintojas pateikia atskirą ataskaitą, į kurią įtraukta informacija, būtina 8 priedėlio 1.1, 2.2, 2.4, 3.2, 6.3, 6.4.1, 6.10 duomenų punktuose ir 9 bei 10 dalyse.

6.3 duomenų punkto informacija pateikiama regionų lygmeniu, nurodant tik apytikslę geografinę vietą.

(1) 2016 m. gruodžio 19 d. Komisijos deleguotasis reglamentas (ES) 2017/654, kuriuo Europos Parlamento ir Tarybos reglamentas (ES) 2016/1628 papildomas techniniais ir bendraisiais reikalavimais, susijusiais su ne keliais judančių mechanizmų vidaus degimo variklių išmetamųjų teršalų ribinėmis vertėmis ir tipo patvirtinimu (žr. šio Oficialiojo leidinio p. 1).

(c)

(c)

(c)

2 priedėlis

Eksploatacijos stebėsenos bandymo naudojantis nitms procedūra

1. Bandymo parametrai

Atliekant eksploatacijos stebėsenos bandymą išmatuojamas ir užregistruojamas šių dujinių išmetamųjų teršalų kiekis: anglies monoksido (CO), visų angliavandenilių (HC) ir azoto oksidų (NOx). Be to, kad būtų galima taikyti 5 priedėlyje aprašytus skaičiavimo metodus, išmatuojamas anglies dioksido (CO2) kiekis.

Atliekant eksploatacijos stebėsenos bandymą išmatuojami ir užregistruojami lentelėje nurodyti parametrai:

Lentelė

Bandymo parametrai

Parametras Vienetas Šaltinis HC koncentracija (1) ppm Dujų analizatorius CO koncentracija (1) ppm Dujų analizatorius NOx koncentracija (1) ppm Dujų analizatorius CO2 koncentracija (1) ppm Dujų analizatorius Išmetamųjų teršalų masės srautas (2) kg/h ISM Išmetamųjų teršalų temperatūra °K ISM, EVĮ arba jutiklis Aplinkos temperatūra (3) °K Jutiklis Aplinkos slėgis kPa Jutiklis Santykinis drėgnis % Jutiklis Variklio sukimo momentas (4) Nm EVĮ arba jutiklis Variklio sūkių dažnis aps./min. EVĮ arba jutiklis Varikliui tiekiamų degalų srautas g/s EVĮ arba jutiklis Variklio aušalo temperatūra °K EVĮ arba jutiklis Variklio įsiurbiamo oro temperatūra (3) °K EVĮ arba jutiklis Ne keliais judančio mechanizmo platuma Laipsniai GPS (neprivaloma) Ne keliais judančio mechanizmo ilguma Laipsniai GPS (neprivaloma)

2. Minimali bandymo trukmė

Bandymas, įskaitant visus veikimo periodus ir įtraukiant tik galiojančius duomenis, turi tęstis pakankamai ilgai, kad būtų penkis–septynis kartus atliktas darbas, kuris atliekamas per NRTC, arba gauta penkis–septynis kartus daugiau CO2 nei jo etaloninė masė (kg per ciklą) taikant NRTC.

3. Ne keliais judančių mechanizmų parengimas

Parengiant ne keliais judančius mechanizmus atliekami bent šie veiksmai:

a) patikrinamas variklis: užregistruojamos visos nustatytos ir pašalintos problemos ir apie jas pranešama patvirtinimo institucijai;

b) pakeičiama alyva, degalai bei reagentas, jei yra, ir

c) patikrinama, ar EVĮ teikia duomenų srauto informaciją pagal 7 priedėlio 2 dalies reikalavimus.

4. NITMS įrengimas

4.1. Įrengta NITMS neturi turėti įtakos ne keliais judančių mechanizmų išmetamų dujinių teršalų kiekiui arba išmetimo sistemos veikimui.

Bet kuriuo atveju sistema įrengiama laikantis vietos saugos taisyklių ir draudimo reikalavimų, taip pat NITMS, matavimo prietaisų, tiekimo linijų ir ėminių ėmimo zondų gamintojo instrukcijų.

4.2. Elektros energijos tiekimas

Elektros energiją NITMS tiekia išorinis maitinimo šaltinis.

4.2.1. Jeigu gamintojas patvirtinimo institucijai įrodo, kad laikytis 4.2 punkto nuostatos neįmanoma, gali būti naudojamas šaltinis, bandymo metu (tiesiogiai arba netiesiogiai) gaunantis energijos iš variklio.

4.2.2. Šiuo atveju NITMS suvartojama didžiausioji galia neturi viršyti 1 % didžiausiosios variklio galios ir turi būti imtasi papildomų priemonių, kad būtų išvengta pernelyg didelės baterijos iškrovos, kai variklis neveikia arba veikia tuščiąja eiga.

4.3. Matavimo prietaisai, išskyrus ISM

Jei įmanoma, matavimo prietaisai, išskyrus išmetamųjų teršalų srauto matuoklį, įrengiami tokioje vietoje, kur yra mažiausi:

a) aplinkos temperatūros pokyčiai;

b) aplinkos slėgio pokyčiai;

c) elektromagnetinis spinduliavimas;

d) mechaniniai smūgiai ir vibracija;

e) aplinkoje esantys angliavandeniliai – jeigu naudojamas liepsnos jonizacijos detektorius, kuris degikliui reikalingą orą ima iš aplinkos.

4.4. ISM

Sumontavus ISM priešslėgis negali viršyti gamintojo rekomenduojamos vertės.

4.4.1. ISM pritvirtinamas prie ne keliais judančio mechanizmo išmetimo vamzdžio. ISM jutikliai turėtų būti įtaisyti tarp dviejų tiesaus vamzdžio dalių, kurių ilgis turėtų būti bent du kartus didesnis už ISM skersmenį (srauto kryptimi ir prieš srautą).

4.4.2. ISM įtaisomas už ne keliais judančio mechanizmo duslintuvo, kad būtų ribojamas išmetamųjų dujų pulsavimo poveikis matavimo signalams.

4.5. Tiekimo linija ir ėminių ėmimo zondas

Tiekimo linijos prijungimo vietos (ėminių ėmimo zondas ir kita matavimo prietaisų pusė) turi būti gerai izoliuotos.

4.5.1. Pakeitus tiekimo linijos ilgį, patikrinamas ir prireikus patikslinamas ėminių perdavimo laikas.

4.5.2. Tiekimo linija ir ėminių ėmimo zondas įrengiami pagal Deleguotojo reglamento (ES) 2017/654 dėl techninių ir bendrųjų reikalavimų VI priedo 9.3 punkte nustatytus reikalavimus.

4.6. Duomenų registruotuvas

Duomenų registruotuvas prijungiamas prie variklio EVĮ, kad būtų galima registruoti 7 priedėlio 1 lentelėje ir, jei taikoma, 7 priedėlio 2 lentelėje nurodytus variklio parametrus.

4.7. GPS (jei taikoma)

Antena turėtų būti įtaisyta kuo aukščiau, kad nesusidarytų trikdžių dėl kliūčių eksploatacijos metu.

5. Pasirengimo eksploatacijos stebėsenos bandymui procedūros

5.1. Aplinkos temperatūros matavimas

Aplinkos temperatūra matuojama bandymo pradžioje ir pabaigoje pagrįstu atstumu nuo ne keliais judančio mechanizmo. Įsiurbiamo oro temperatūrai (variklio temperatūrai) parodyti leidžiama naudoti CAN signalą.

Jeigu aplinkos temperatūrai įvertinti naudojamas įsiurbiamo oro temperatūros jutiklis, užregistruota aplinkos temperatūra turi būti įsiurbiamo oro temperatūra, patikslinta pagal gamintojo nurodytą taikomą vardinį aplinkos ir įsiurbiamo oro temperatūrų poslinkį.

5.2. Matavimo prietaisų įjungimas ir stabilizavimas

Matavimo prietaisai šildomi ir stabilizuojami tol, kol slėgio, temperatūros ir srautų vertės pasiekia nustatytąsias darbines vertes, atsižvelgiant į matavimo prietaisų arba NITMS gamintojo instrukcijas.

5.3. Tiekimo linijos valymas ir šildymas

Siekiant išvengti sistemos taršos, prieš pradedant imti ėminius tiekimo linija prapučiama atsižvelgiant į tiekimo linijos arba NITMS gamintojo instrukcijas.

Prieš pradedant bandymą tiekimo linija pakaitinama iki 190 °C (±10 °C), kad nebūtų šaltų vietų, kuriose ėminys gali būti užterštas kondensuotais angliavandeniliais.

5.4. Dujų analizatorių patikra ir kalibravimas

Dujų analizatorių nulinio atsako ir matavimo intervalo atsako kalibravimas ir tiesiškumo patikros atliekami naudojant analizines dujas, nurodytas 1 priedėlio 2.1.3 punkte.

5.5. ISM valymas

ISM prapučiamas ties slėgio keitlio jungtimis, atsižvelgiant į NITMS arba ISM gamintojo instrukcijas. Valant iš aukšto slėgio vamzdžių ir susijusių srauto slėgio matavimo prievadų pašalinamas kondensatas ir dyzelino kietosios dalelės.

6. Eksploatacijos stebėsenos bandymų duomenų registravimas

6.1. Prieš eksploatacijos stebėsenos bandymą

Dujinių išmetamųjų teršalų duomenų rinkimas, išmetamųjų teršalų parametrų matavimas ir variklio bei aplinkos duomenų registravimas pradedamas prieš paleidžiant variklį.

6.2. Atliekant eksploatacijos stebėsenos bandymą

Dujinių išmetamųjų teršalų duomenų rinkimas, išmetamųjų teršalų parametrų matavimas ir variklio bei aplinkos duomenų registravimas tęsiamas visą laiką, kai variklis veikia įprastu režimu.

Variklis gali būti sustabdytas ir paleistas, tačiau dujinių išmetamųjų teršalų duomenų rinkimas, išmetamųjų teršalų parametrų matavimas ir variklio bei aplinkos duomenų registravimas tęsiamas per visą eksploatacijos stebėsenos bandymą.

6.3. Po eksploatacijos stebėsenos bandymo

Eksploatacijos stebėsenos bandymo pabaigoje palaukiama, kol pasibaigs matavimo prietaisų ir duomenų registruotuvo atsako trukmė. Variklį galima išjungti prieš sustabdant arba sustabdžius duomenų registravimą.

6.4. Dujinių išmetamųjų teršalų kiekiui apskaičiuoti naudojami galiojantys matavimo duomenys

Dujinių išmetamųjų teršalų kiekiui apskaičiuoti naudojami galiojantys matavimo duomenys nustatomi pagal 4 priedėlį. Jį apskaičiuojant laikomasi 6.4.2 punkto.

6.4.1. Siekiant nustatyti pradinės stadijos trukmę po ilgos nedarbinės būsenos, kaip nustatyta 4 priedėlio 2.2.2 punkte, išmetamųjų dujų temperatūra išmatuojama veikimo periodo metu ne didesniu kaip 30 cm atstumu nuo NOx kiekiui sumažinti naudojamo papildomo apdorojimo įtaiso išėjimo angos.

6.4.2. Neįšilusio variklio paleidimo duomenys

Į dujinių išmetamųjų teršalų kiekio apskaičiavimą neįtraukiami dujinių išmetamųjų teršalų duomenys, išmatuoti neįšilusio variklio paleidimo metu.

Dujinių išmetamųjų teršalų kiekiui apskaičiuoti naudojami galiojantys matavimo duomenys pradedami vertinti po to, kai variklio aušalas pirmą kartą pasiekia 343 K (70 °C) temperatūrą arba kai variklio aušalo temperatūros svyravimas penkias minutes neviršija ±2 K (nelygu, kas įvyksta pirmiau), bet ne vėliau kaip po 20 minučių nuo variklio paleidimo.

7. Dujų analizatorių patikra

7.1. Periodinė nulinės vertės patikra veikimo periodo metu

Per eksploatacijos stebėsenos bandymą dujų analizatorių nulinės vertės patikra atliekama ne rečiau kaip kas 2 valandas.

7.2. Periodinis nulinės vertės koregavimas per eksploatacijos stebėsenos bandymą

Pagal rezultatus, gautus atlikus 7.1 punkte nustatytas patikras, gali būti pakoreguotas nulinės vertės slinkis.

7.3. Rodmenų slinkio patikra užbaigus bandymą

Rodmenų slinkio patikra atliekama tik jei pagal 7.2 punktą per eksploatacijos stebėsenos bandymą nebuvo pakoreguotas nulinės vertės slinkis.

7.3.1. Praėjus ne daugiau kaip 30 minučių nuo eksploatacijos stebėsenos bandymo pabaigos, nustatoma dujų analizatorių nulinė vertė ir matavimo intervalas, siekiant patikrinti jų slinkį palyginti su prieš bandymą gautais rezultatais.

7.3.2. Pagal 5.4 punktą atliekamos dujų analizatorių nulinės vertės, matavimo intervalo ir tiesiškumo patikros.

8. Variklio triktis

8.1. Jeigu veikimo periodo metu įvyksta triktis ir ne keliais judančio mechanizmo naudotojui apie tai aiškiai pranešama vidinės diagnostikos sistemos vaizdiniu įspėjimo signalu, kontroliniu pranešimu arba kitu indikatoriumi, eksploatacijos stebėsenos bandymo rezultatai pripažįstami negaliojančiais.

8.2. Prieš vykdant paskesnį variklio eksploatacijos stebėsenos bandymą bet kokia triktis turi būti ištaisyta.

(1) Matuojama drėgnoji koncentracija arba perskaičiuojama į drėgnąją koncentraciją.

(2) Išmetamųjų teršalų masės srautas matuojamas tiesiogiai, nebent taikoma viena iš šių sąlygų:

a) ne keliais judančiame mechanizme įrengta išmetimo sistema išmetamuosius taršalus praskiedžia oru prieš tą vietą, kurioje galėtų būti montuojamas ISM. Šiuo atveju išmetamųjų teršalų ėminys paimamas prieš skiedimo vietą arba

b) ne keliais judančiame mechanizme įrengta išmetimo sistema dalį išmetamųjų teršalų nukreipia į kitą ne keliais judančio mechanizmo dalį (pvz., skirtą kaitinimui), esančią prieš tą vietą, kurioje galėtų būti montuojamas ISM.

Tokiais atvejais, jeigu gamintojas patvirtinimo institucijai gali pagrįstai įrodyti EVĮ apskaičiuoto degalų masės srauto ir variklio traukos stendo išmatuoto degalų masės srauto koreliaciją, ISM gali ir nebūti, o išmetamųjų teršalų srautas gali būti matuojamas netiesiogiai (atsižvelgiant į degalų ir įsiurbiamo oro srautus arba degalų srauto ir anglies balansą).

(3) Naudojamas aplinkos temperatūros jutiklis arba įsiurbiamo oro temperatūros jutiklis. Naudojamas įsiurbiamo oro temperatūros jutiklis turi atitikti 5.1 punkto antroje pastraipoje nustatytus reikalavimus.

(4) Užregistruotoji vertė turi būti arba a) naudingasis sukimo momentas, arba b) naudingasis sukimo momentas, apskaičiuotas remiantis faktiniu variklio procentiniu sukimo momentu, trinties jėgos momentu ir etaloniniu sukimo momentu, kaip nustatyta 7 priedėlio 2.1.1 punkte nurodytuose standartuose.

Naudingojo sukimo momento pagrindas yra nepatikslintas naudingasis sukimo momentas, sukuriamas variklio su įranga ir pagalbiniais įtaisais, naudojamais teršalų išmetimo bandymui pagal Deleguotojo reglamento (ES) 2017/654 dėl techninių ir bendrųjų reikalavimų VI priedo 2 priedėlį.